এখানে আরও যে বিষয়টি খুব স্পষ্টভাবে বুঝতে হবে সেটা হল – এই দায়মুক্তির মাধ্যমে মুক্তিযুদ্ধের অপারেশন এবং প্রয়োজনীয়তা বহির্ভুত বা সামরিক প্রয়োজন (military necessity) বহির্ভুত কোনো ধরণের অপরাধমূলক কাজকেই কিন্তু বৈধতা দেয়া হয়নি। যেমন, দেশ স্বাধীন হওয়ার পর কিছু কিছু মুক্তিযোদ্ধার জনসমক্ষে বিচারবহির্ভুতভাবে রাজাকার নিধন এই দায়মুক্তির আওতায় পড়বে না, এবং তা এখনও বিচার ও শাস্তিযোগ্য।